钦定古今图书集成/理学汇编/学行典/第194卷 > 章和
## 钦定古今图书集成/理学汇编/学行典/第194卷 > 章和

按《宁波府志》：“章和，字致和，鄞人。永乐初，徙江南，闾右
实京师。时和年十九，为庠生，已孤，念长兄督家务，弟
稚，固请行，籍大兴县，受廛于安定关。招弟之子绘至
京师，继招仲弟之子绍皆授室，而延师诲之。绘成进
士，累官河南布政使。绍成京籍进士后，招仲兄之孙
镒诲之亦成进士，官兵科给事中。人以笃行称之。”